**ПРОТОКОЛ № 13**

Днес, **08.03.2021 г**. се проведе тринадесетото заседание на РИК Монтана.

На заседанието присъстваха 15 членове на РИК Монтана.

Заседанието протече при следния дневен ред:

1. Назначаване състави на СИК на територията на Община МЕДКОВЕЦ.
2. Условията и реда за участие на застъпници на кандидатите в кандидатските листи на партии и коалиции в изборите за народни представители на 4 април 2021 г.
3. Условията и реда за участие на представители на партии и коалиции в изборите за народни представители на 4 април 2021г.

**РЕШЕНИЕ№ 81-НС от 08.03.2021 г.**

**ОТНОСНО: Назначаване състави на СИК на територията на Община МЕДКОВЕЦ при произвеждане на изборите за народни представители на 4 април 2021 г. и в изпълнение на указанията на ЦИК дадени с РЕШЕНИЕ№ 2166-НС от 4 март 2021 г.**

       С вх. № 44/26.02.2021 г. на РИК- Монтана е постъпило предложение от кмета на **ОБЩИНА** **МЕДКОВЕЦ** за назначаване на секционни избирателни комисии на територията на общината и утвърждаване на списъците на резервните членове.

Към предложението са приложени изискуемите от изборния кодекс документи:  писмено предложение за съставите на СИК от кмета на **ОБЩИНА** **МЕДКОВЕЦ**; списък на резервните членове със същото съдържание; предложенията на партиите и коалициите, представени при консултациите;  копията от удостоверенията за актуално правно състояние на партиите и решенията за създаване на коалициите за участие в Изборите за народни представители на 04 април 2021 г., пълномощните на лицата, участвали в консултациите като пълномощници на представляващите партиите и коалициите;     представените при консултациите списъци на резервните членове на СИК;   протокол от консултациите, проведени на 22.02.2021 г.; копие от съобщението за провеждане на консултациите.

В протокола от проведените консултации е записано, че не се е явил представител на КП „Демократична България-Обединение“, както и че незаетите места в съставите за СИК са разпределени между присъствалите на консултации парламентарно представени партии и коалиции съгласно разпоредбите на чл. 92, ал. 3 и ал. 9 от Изборния кодекс и Решение № 2063 -НС от 16.02.2021 г. на ЦИК.

С РЕШЕНИЕ № 2166-НС от 4 март 2021 г. ЦИК е отменил изцяло РЕШЕНИЕ№ 40-НС от 28.02.2021 г. като е констатирала, че по отношение на разпределението на ръководните места не е постигнато съгласие, като протоколът от консултациите в Община Медковец е подписан от представителя на ПП „ДПС“ с „Особено мнение“.

РИК – Монтана констатира, че консултациите при кмета на община Медковец са приключили с постигнато съгласие между участниците, относно определяне на поименния състав на СИК на територията на **ОБЩИНА** **МЕДКОВЕЦ, предвид на което по отношение на поименния състав следва да потвърди и назначи предложения състав на СИК в община Медковец с изключение на разпределението на ръководните места полагащи се за ПП „ДПС“ предвид подписването на предложението с особено мнение от пълномощника на ПП „ДПС“, поради несъгласие с разпределението на ръководните длъжности.**

С оглед на изложеното и на основание чл. 72, ал. 1, т. 4 от ИК, във вр. с  чл. 89, ал. 1, чл. 91, ал. 12 от ИК, Решения № 2062- НС от 16.02.2021 г. на ЦИК и Решения № 17- НС и № 19-НС от 17.02.2021 г. и № 27-НС от 18.02.2021 г. на РИК– Монтана и изпълнение на дадените указания на ЦИК с РЕШЕНИЕ№ 2166-НС от 4 март 2021 г, РИК – Монтана

**Р Е Ш И:**  **1.**НАЗНАЧАВА в СИК 122600007 за ръководна длъжност зам. председател на ПП „ДПС“, Аксиния Арсенова Борисова ОСВОБОЖДАВА назначения зам. председател Петя Георгиева Петрова – Бориславова, съгласно Решение № 40 – НС от 28.02.2021г. /отм./, от К „Обединени патриоти“, като НАЗНАЧАВА същата за член на СИК122600007.

**2.** В останалата част НАЗНАЧАВА секционни избирателни комисии в **ОБЩИНА** **МЕДКОВЕЦ**, съгласно постъпилото предложение.

**3.** УТВЪРЖДАВА списък на резервните членове на **ОБЩИНА** **МЕДКОВЕЦ**.

**4.** ИЗДАВА удостоверения на членовете на СИК в **ОБЩИНА** **МЕДКОВЕЦ**. Неразделна част от това решение е Приложение № 1 на списъчния състав на СИК. Решението може да се обжалва пред Централната избирателна комисия в срок до 3 дни от обявяването му чрез РИК

**РЕШЕНИЕ № 82-НС от 08.03.2021 г.**

**ОТНОСНО: Условията и реда за участие на застъпници на кандидатите в кандидатските листи на партии и коалиции в изборите за народни представители на 4 април 2021 г**.

На основание  чл. 72, ал. 1, т. 15 и 16 , чл. 57, ал. 1, т. 15, чл. 117 – 123 и чл. 3, ал. 3 от Изборния кодекс  и във връзка с решение № 2087 – НС от 17.02.2021 г. на ЦИК, РИК Монтана

**Р Е Ш И:**

І. Застъпници

1. Кандидатите от кандидатските листи на партиите и коалиции могат да имат застъпници, които ги подпомагат и представляват техните интереси пред държавните и местните органи, обществените организации и избирателните комисии.

2. Застъпник може да бъде лице, което е български гражданин, навършило е 18 години, не е поставено под запрещение, не изтърпява наказание лишаване от свобода и не е осъждано за умишлено престъпление от общ характер.

3. Едно лице може да бъде застъпник само на една кандидатска листа. Една кандидатска листа може да бъде представлявана само от един застъпник в една избирателна секция в изборния ден. В изборния ден застъпниците не са обвързани с конкретна избирателна секция.

4. Общият брой на застъпниците на кандидати от всяка кандидатска листа на партия или коалиция не може да надвишава броя на избирателните секции в изборния район;

ІІ. Регистрация на застъпници и заместващи застъпници. Публичен регистър на застъпниците

5. Регистрацията на застъпниците се извършва от РИК Монтана чрез Заявление за регистрация на застъпници по образец (Приложение № 40-НС от изборните книжа), подадено до 17.00 ч. на 03.04.2021 г. Заявлението се подписва от представляващия/те партията или коалицията или от изрично упълномощени от тях лица. В случаите, когато заявлението се подписва и/или подава от упълномощени лица, се представя и заверено от пълномощника копие на съответното пълномощно. Към заявлението на партията или коалицията задължително се прилага списък на лицата на хартиен носител в един екземпляр (Приложение № 40-НС от изборните книжа) и на технически носител в excel формат, както и декларация от лицата (Приложение № 42-НС от изборните книжа). Списъкът се подписва по реда на подписване на заявлението за регистрация и се подава от представляващия/те или от упълномощено/и от него/тях лице/а.

6.Заявлението за регистрация на застъпници се завежда от РИК във Входящия регистър за регистрация на застъпници и на заместващи застъпници..

7. Партиите и коалициите, регистрирали кандидатска листа, могат да подават по реда на т. 5 допълнително второ или следващо заявление за регистрация на нови застъпници при спазване изискванията на т. 4 от настоящото решение. Заявлението се завежда във Входящия регистър на заявленията за регистрация на застъпници и на заместващи застъпници.

8. След извършване на проверка на лицата по т. 2, 3 и 23 дали отговарят на изискванията за регистрирането им като застъпници РИК приема решение за регистрация и издава удостоверения на регистрираните застъпници в един екземпляр по образец.

9. Всяка партия и коалиция може да подаде предложение за регистрация на заместващи застъпници, които да заменят вече регистрирани застъпници. Общият брой на заместващите застъпници на всяка кандидатска листа на партия и коалиция може да бъде до една трета от броя на избирателните секции в изборния район.

10. Заместващите застъпници се регистрират в РИК по реда на т. 5 чрез предложение по образец (Приложение № 41-НС от изборните книжа), подадено до 17.00 ч. на 03.04.2021 г.

11. Предложението по т. 10, както и второ или последващо предложение за регистрация на заместващи застъпници, се завежда от РИК във Входящия регистър за регистрация на застъпници и заместващи застъпници..

12. С решението си РИК регистрира заместващия застъпник, заличава регистрацията на заместения застъпник и анулира удостоверението му.

13. Районната избирателна комисия издава удостоверение на регистрирания заместващ застъпник.

14. Районната избирателна комисия води публичен регистър на застъпниците по кандидатски листи, който публикува на интернет страницата си (Приложение № 44-НС от изборните книжа). Когато регистрацията на застъпник е заличена, това се отбелязва в регистъра, като в графата „№ на удостоверение“ се отбелязва „анулирано“. Достъпът до личните данни в регистъра се осъществява при спазване изискванията за защита на личните данни.

15. Отказът на РИК да регистрира застъпник или да му издаде удостоверение може да се оспори пред ЦИК по реда на чл. 73, ал. 1 от Изборния кодекс.

ІІІ. Права и задължения на застъпниците

16. Застъпниците имат свобода на изразяване и на предизборна агитация на български език в устна и писмена форма на предизборни събрания, както и чрез доставчиците на медийни услуги. Не се допуска предизборна агитация 24 часа преди изборния ден и в изборния ден.

17. Застъпникът има право:

а) да подпомага кандидатите от кандидатската листа, регистрирана от партия или коалиция в съответния изборен район, и да представлява техните интереси пред избирателните комисии, държавните и местните органи и обществените организации;

б) да присъства на заседанията на избирателните комисии, като изказаните от него становища, мнения и възражения се записват в протокола. На заседанията на избирателните комисии може да присъства само по един застъпник на кандидатските листи от всяка партия, коалиция или инициативен комитет;

в) да присъства в изборното помещение при откриването и закриването на изборния ден, по време на гласуването, както и при отварянето на избирателните кутии и при установяване на резултатите от гласуването, за което му се осигурява пряка видимост;

г) да получи срещу подпис копие от подписания от членовете на СИК протокол с резултатите от гласуването в избирателната секция, съответно от РИК, с резултатите в съответния изборен район. Копието на протокола на СИК, съответно РИК, се подпечатва на всяка страница с печата на комисията и се подписва от председателя, заместник-председател и секретаря.

Подписаният протокол се копира в избирателната секция, съответно в РИК.

Имената и единният граждански номер на застъпника, получил копието, се вписват от СИК, съответно от РИК, в списъка на лицата, получили копие от подписания протокол, след което застъпникът се подписва. Списъкът се подписва от председателя и секретаря на СИК, съответно на РИК;

д) да присъства при въвеждането в изчислителните пунктове на данните от протоколите на СИК с резултатите от гласуването в избирателните секции;

е) да подава жалби и сигнали за нарушения на изборния процес.

18. В изборния ден застъпниците са длъжни:

а) да спазват реда за свободното и спокойно протичане на гласуването в избирателната секция;

б) да не пречат на гласуването в избирателната секция;

в) да изпълняват указанията на председателя и решенията на секционната избирателна комисия.

ІV. Легитимация и отличителни знаци

19. Застъпниците се легитимират с издаденото удостоверение за периода от регистрирането им до обявяването на резултатите от изборите, а в изборния ден – и с утвърдения отличителен знак.

20. В изборния ден застъпниците са длъжни да носят само отличителния знак, утвърден с Решение № 4134-НС от 26 януари 2017 г. на ЦИК. Застъпниците, които носят отличителни знаци извън утвърдените от ЦИК или не носят отличителни знаци, се отстраняват от изборното помещение с решение на секционната избирателна комисия. Решението на СИК може да се оспорва пред РИК, която се произнася незабавно с решение, което не подлежи на обжалване.

V. Статут на застъпниците

21.Застъпниците имат качество на длъжностни лица по смисъла на чл. 93, т. 1, буква „б“ от Наказателния кодекс от регистрирането на кандидатските листи до обявяване на резултатите от изборите.

Когато регистрацията на кандидатска листа е заличена, заличаването е в сила и за застъпниците на кандидатите от тази листа.

VІ. Общи разпоредби

22. Застъпниците не могат да бъдат придружители на избирател с увредено зрение, с увреден слух или с друго увреждане, което не му позволява да извърши сам необходимите действия при гласуването..

23. Застъпниците не могат да бъдат кандидати за народни представители, наблюдатели, представители на друга партия, коалиция или инициативен комитет, членове на избирателна комисия, членове на друг инициативен комитет, анкетьори или друго подобно качество.

24. Застъпниците на кандидатите от кандидатските листи на партии и коалиции запазват статута си до обявяване на резултатите от изборите.

25. На лицата в качеството им на застъпници на кандидатите в кандидатските листи на партии и коалиции не се издават удостоверения за гласуване на друго място.

26. При осъществяване на функциите и упражняване на правата си застъпниците спазват строго Закона за мерките и действията по време на извънредно положение и указанията на Министерството на здравеопазването за провеждане на изборния процес в условията на обявена епидемична обстановка във връзка с  Ковид-19, както и указанията на ЦИК, РИК и СИК в тази насока.

Решението може да се обжалва пред Централната избирателна комисия в срок до 3 дни от обявяването му чрез РИК.

**РЕШЕНИЕ № 83-НС от 08.03.2021 г.**

**ОТНОСНО: Условията и реда за участие на представители на партии и коалиции в изборите за народни представители на 4 април 2021г.**

На основание чл. 72, ал. 1, т. 1 – 3 във връзка с чл. 124 – 126 от Изборния кодекс и във връзка с решение № 2149 – НС от 01.03.2021 г. на ЦИК, РИК Монтана

**Р Е Ш И:**

­I. Общи положения

1. Партиите и коалициите, регистрирали кандидатска листа в изборите за народни представители на 4 април 2021 г. в РИК Монтана, могат да имат свои упълномощени представители.

2. Общият брой на представителите на всяка партия или коалиция не може да надвишава броя на избирателните секции в изборния район;

3. В изборния ден представителите не са обвързани с конкретна избирателна секция. В избирателната секция в изборния ден и при въвеждане на данните от протоколите на СИК в РИК може да присъства само един представител от всяка партия и коалиция.

II. Упълномощаване. Списъци на упълномощените представители

4. Упълномощен представител на партия и коалиция може да бъде български гражданин с избирателни права.

5. Представителите се упълномощават с писмено пълномощно, в което се вписват трите имена, ЕГН, номер и дата на пълномощното. Представителите могат да бъдат упълномощени и с общо пълномощно.

6. Пълномощните се подписват от представляващия/те партията и коалицията или от изрично упълномощени от тях лица и се подпечатват с печата на партията, коалицията – ако има такъв.

Не се изисква нотариална заверка на пълномощните.

7. Всяка партия и коалиция изготвя списък на своите представители на хартиен носител и на технически носител в excel формат (Приложение № 1 към решението). Вписването на представителите на техническия носител е съобразно последователността на вписване в списъка на хартиен носител.

В списъка се вписват пореден номер, трите имена, ЕГН, номер и дата на пълномощното на упълномощеното лице.

Когато списъкът се подписва и/или подава от упълномощени лица, се представя и заверено от пълномощника копие на пълномощното в негова полза.

8. Списъкът на хартиен носител се подписва и подпечатва по реда на т. 6 и се предава заедно със списъка на технически носител в excel формат на РИК, в срок до 17,00 часа на 3 април 2021 г.

Не се приемат списъци на технически носител в сканиран вид.

9. След извършване на проверка по т. 4, 18 и 19 РИК, приема решение за публикуване на списъка на упълномощените представители, които отговарят на изискванията.

Списъкът се публикува на интернет страницата на РИК, при спазване изискванията на Закона за защита на личните данни.

10. Партиите и коалициите могат да изготвят и предават до изборния ден в РИК, допълнителен втори и следващ списък на своите упълномощени представители при спазване изискванията на т. 2. Списъкът се изготвя по реда на т. 7 и 8.

11. До изборния ден всяка партия и коалиция може да оттегли пълномощното на свои представители. Оттеглянето се извършва писмено от представляващия/те съответната партия или коалиция, или от упълномощени от тях лица. В РИК се представят писмените доказателства, че пълномощното е оттеглено.

Районната избирателна комисия незабавно извършва промените в публичния списък на представителите по т. 9. Когато пълномощното на представител е оттеглено в графата за вписване номер и дата на пълномощното в публичния списък, допълнително се отбелязва „оттеглено“.

III. Права и задължения на представителите

12. Представителите на партиите и коалициите имат право:

а) да присъстват в изборното помещение при откриването и закриването на изборния ден, по време на гласуването, както и при отварянето на избирателните кутии и при установяване на резултатите от гласуването, за което им се осигурява пряка видимост. В изборното помещение може да присъства само по един представител от всяка партия и коалиция;

б) да присъстват при въвеждане на данните от протоколите на СИК с резултатите от гласуването в избирателните секции в изчислителния пункт на РИК;

в) да получат срещу подпис копие от подписания от членовете на СИК протокол с резултатите от гласуването в избирателната секция, съответно от РИК с резултатите в изборния район, подпечатано на всяка страница с печата на комисията и подписано от председателя, заместник-председателя и секретаря. Подписаният протокол се копира в избирателната секция, съответно в РИК. Имената и единният граждански номер на представителя, получил копието, се вписват от СИК съответно от РИК, в списъка на лицата, получили копие от подписания протокол, след което представителят се подписва;

г) да присъстват на заседанията на избирателните комисии. На заседанията на избирателните комисии може да присъства само по един представител от всяка партия и коалиция;

д) да подават жалби и сигнали за нарушения на изборния процес.

13. В изборния ден представителите на партиите и коалициите са длъжни:

а) да спазват реда за свободното и спокойно протичане на гласуването в избирателната секция;

б) да не пречат на гласуването в избирателната секция;

в) да изпълняват указанията на председателя и решенията на секционната избирателна комисия.

IV. Легитимация и отличителни знаци

14. Представителите се легитимират с пълномощно от представляващия/те съответната партия или коалиция, или упълномощено от тях лице.

15. Представителите на партии и коалиции са длъжни да носят в изборния ден само отличителни знаци по образец, утвърден с Решение на ЦИК.

Представителите, които носят отличителни знаци извън утвърдените от ЦИК или не носят отличителни знаци, или откажат да се легитимират с пълномощно, се отстраняват от избирателната секция с решение на СИК.

16. Решението на СИК в страната може да се оспорва пред районната избирателна комисия, които се произнасят незабавно. Решенията на РИК не подлежат на обжалване.

V.Общи разпоредби

17. Представителите на партиите и коалициите не могат да бъдат придружители на избирател с увредено зрение, с увреден слух или с друго увреждане, което не му позволява да извърши сам необходимите действия при гласуването в изборите или референдума.

18. Едно лице може да бъде упълномощен представител само на една партия или коалиция.

19. Представителите не могат да участват в друго качество, като кандидат за народен представител, наблюдател, член на инициативен комитет, застъпник на друга партия, коалиция или инициативен комитет, член на избирателна комисия, анкетьор и друго подобно качество.

20. Представителите на партии и коалиции запазват статута си до обявяване на резултатите от изборите.

21. На лицата в качеството им на представители на партии и коалиции не се издават удостоверения за гласуване на друго място.

22. При осъществяване на функциите и упражняване на правата си застъпниците спазват Закона за мерките и действията по време на извънредно положение и указанията на Министерството на здравеопазването за провеждане на изборния процес в условията на обявена епидемична обстановка във връзка с  Ковид-19, както и указанията на ЦИК, РИК и СИК в тази насока.

Решението може да се обжалва пред Централната избирателна комисия в срок до 3 дни от обявяването му чрез РИК.

Всички решения по дневния ред беше прието единодушно с 15 гласа „за“.

.

**Председател:**

Пламка Григорова

**Секретар:**

Румен Гоцов